EkBass/fiwiki-20250220-pages-articles huggingface dataset:
Pinkerton

__NOTOC__ Pinkerton on rock -yhtye Weezerin toinen studioalbumi, jonka julkaisi DGC Records 24. syyskuuta 1996. Albumi eroaa tyyliltään paljon edellisestä The Blue Albumista olemalla paljon melankolisempi. Yhtye lähti albumin julkaistuaan Pinkerton Tour -kiertueelle. Albumi poikkesi julkaisuaikaana paljon sen hetkisestä populaarimusiikista, joten se jäi vähemmälle huomiolle kuin The Blue Album. Myöhemmin albumia alettiin arvostamaan enemmän ja se oli merkittävä emo -musiikille, monet tunnetut emo- yhtyeet kuten Taking Back Sunday otti vaikutteita albumista. Pitchfork nimitti albumin vuonna 2003 53:nelle sijalle Top Albums of the 1990s -listalla.Pitchfork: Top 100 Albums of the 1990s -sivu 5 Albumin nimi syntyi Cuomon näkemästä oopperasta Madame Butterfly jossa esiintyy hahmo B. F. Pinkerton. Albumin kansi on muokattu versio japanilaisen kuvataiteilija Hiroshigen maalauksesta "Night Show at Kambara".Genius: Pinkerton -albumin kansitaide Weezerin toiseksi studioalbumiksi oli tarkoitus tulla julkaisematon konseptialbumi ja ns. "avaruusooppera" Songs from the Black Hole, mutta projekti peruttiin, mistä syntyi nykyinen Pinkerton. Yhtyeen laulaja Rivers Cuomo kävi jalkaleikkauksessa ja hän joutui käyttämään voimakkaita kipulääkkeitä jotka vaikutti Pinkertonin sanoituksiin. Cuomo haki Harvardin yliopistoon, jossa hän opiskeli musiikin teoriaa. Opiskelun takia yhtyeellä ei ollut aikaa nauhoittaa uutta materiaalia, joten muut jäsenet työskentelivät omien sooloprojektien parissa. Vuoden 1996 kesällä yhtye ehti nauhoittamaan Pinkertonin. Albumi kertoo Cuomon edellisistä rakkaussuhteista ja hän kirjoitti albumin sanoitukset Harvardissa. == Kappaleet == # # # # # # # # # # == Arvostelut == * Pitchfork: 10/10 Pitchfork: Pinkerton/Death to False Metal -albumien levyarvostelut * Rolling Stone: Rolling Stone: Pinkertonin levyarvostelu == Tekijät == Lähteenä albumin kansitekstit: * Rivers Cuomo – kitara, laulu, koskettimet, ksylofoni * Patrick Wilson – rummut * Brian Bell - kitara, taustalaulu * Matt Sharp – basso, taustalaulu * Billy Bowers – ääniteknikko * Greg Fidelman – ääniteknikko * Dan McLaughlin – ääniteknikko * Jim Champagne – ääniteknikko * David Dominquez – ääniteknikko * George Marine – masteroija * Todd Sullivan – A&R; * Pat Magnarella – manageri * Bob Cavallo – manageri * Spike Jonza – valokuvaus * Kyung Hee Kim – kirjainten ulkoasu * Janet Wolsborn – taideavustaja * Hiroshige – kansikuva == Lähteet == == Aiheesta muualla == * Weezerpedia * Pinkerton Discogsissa Luokka:Vuoden 1997 albumit Luokka:Emo-albumit Luokka:Weezerin albumit
Robert Cheeke

Robert Cheeke (s. 2. maaliskuuta 1980 Corvallis, Oregon) on yhdysvaltalainen motivaatiovalmentaja ja kehonrakentaja. Cheeke on ollut vegaani 15-vuotiaasta lähtien ja on kamppanioinut kasvissyönnin ja eläinten oikeuksien puolesta. Hän on opiskellut Oregonin osavaltionyliopistossa. Cheeke on kirjoittanut kaksi elämäntapakirjaa, Vegan Bodybuilding & Fitness ja Shred It!. Luokka:Elävät henkilöt Luokka:Vuonna 1980 syntyneet Luokka:Motivaatiovalmentajat Luokka:Yhdysvaltalaiset kehonrakentajat
Pohjansorsimot

Pohjansorsimot (Arctophila) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: pohjansorsimo (Arctophila fulva, syn. Dupontia fulva). Sukuun on aikojen kuluessa kuvattu muitakin lajeja, mutta ne on sittemmin todettu samaksi lajiksi kuin pohjansorsimo. Pohjansorsimot yhdistetään mahdollisesti jääheiniin (Dupontia). Pohjansorsimot ovat monivuotisia, kasvustoja muodostavia heiniä, joilla on vankkoja rönsyjä muodostava juurakko. Varret ovat noin metrin korkuisia ja tanakoita sekä alaosistaan usein hankasilmullisia. Lehdet ovat vaaleanvihreitä, lähes 1 cm levyisiä ja kahdessa rivissä. Kieleke on reilut 5 mm pitkä ja tylppäkärkinen. Pohjansorsimoiden kukinto on pitkä ja harva röyhy, jonka väri vaihtelee kellanruskeasta punaruskeaan. Röyhyn haarat ovat velttoja ja nuokkuvia. Tähkylät ovat vihneettömiä, ja niissä on kolmesta seitsemään kukkaa. Kaleet ovat keskenään yhtäsuuria, kalvolaitaisia ja ulkohelpeitä lyhyempiä. Ulkokale on kolmisuoninen ja sisäkale viisisuoninen. Ulkohelpeet ovat pyöreäselkäisiä, tylppäkärkisiä, kalvolaitaisia ja viisisuonisia. == Lähteet == == Aiheesta muualla == * Finto: Kassu – Kasvien suomenkieliset nimet: Arctophila Luokka:Heinäkasvit
Töyhtömonarkit

Töyhtömonarkit (Elminia) on sieppomonarkkien heimoon kuuluva varpuslintusuku. Töyhtömonarkkien sukuun kuuluu BirdLifen mukaan viisi lajia. Suvun lajit elävät Afrikassa. == Töyhtömonarkkeihin kuuluvia lajeja == * Mustatöyhtömonarkki Elminia albonotata * Pikkutöyhtömonarkki Elminia nigromitrata * Sinitöyhtömonarkki Elminia longicauda * Tuhkatöyhtömonarkki eli ugandantöyhtömonarkki Elminia albicauda * Valkovatsamonarkki Elminia albiventris ==Lähteet== == Aiheesta muualla == *Laji.fi: Elminia *ITIS: Elminia Luokka:Sieppomonarkit
Enkelit (kappale)

__NOTOC__ ”Enkelit” on suomalaisen rap-artisti Cheekin 16. marraskuuta 2017 julkaisema single. ”Enkelit”-musiikkivideo julkaistiin YouTubeen 29. marraskuuta 2017 ja sitä oli katsottu helmikuuhun 2021 mennessä lähes kolme ja puoli miljoona kertaa. Kappale debytoi Suomen virallisen singlelistan ensimmäisellä sijalla. Radiolistalla se on noussut ylimmillään neljännelle sijalle. Se on Cheekin uran viimeinen uusi kappale. == Lähteet == * Enkelit virallinen musiikkivideo YouTubessa * YleX === Viitteet === Luokka:Cheekin kappaleet Luokka:Vuoden 2017 kappaleet
The Rising Tide

The Rising Tide on yhdysvaltalaisen emo - yhtye Sunny Day Real Estaten neljäs ja viimeinen studioalbumi, jonka julkaisi Time Bomb Recordings 20. heinäkuuta 2000. Yhtye erosi vuonna 2001 ja yhtyeen laulaja, Jeremy Enigk perusti toisen yhtyeen The Fire Theftin. The Rising Tide on yhtyeen ainoa studioalbumi, jota ei julkaistu Sub Popin kautta, he erosivat levy-yhtiöstä Live-albumin jälkeen. == Kappaleet == # # # # # # # # # # # == Arvostelut == * Metacritic: 72/100 Metacritic: Reviews for The Rising Tide by Sunny Day Real Estate * Pitchfork: 5.9/10 Pitchfork: Album review == Lähteet == Luokka:Vuoden 2000 albumit Luokka:Sunny Day Real Estaten albumit
B. W. Wessman

B. W. Wessman oli suomalainen Turussa 1870-luvulla elänyt arkkiveisujen tekijä. == Teoksia == * Laulu Maarian kirkon hirwiästä palosta, kuin ukkosen lyömästä syttyi 16 päiwänä kesäkuuta 1876 ; koonnut ja pränttiin kustantanut B.W. Weßman. Littoinen 1876 * Laulu Kars´in ja Plewnan woitosta ; sepitti B. W. Wessman. Turku 1878 * Laulu kahden tytön murhasta Nummen pitäjässä w. 1879 ; kirjoitti ja painoon kustansi B. W. Wessman, Turku 1879 Antikvariaatti.net : Pienpainatteet - Arkkiveisut == Lähteet == Luokka:Suomalaiset runoilijat Luokka:1800-luvulla syntyneet
Olli-Petteri Viinikainen

Olli-Petteri Viinikainen (s. 14. kesäkuuta 1998 Uurainen) on suomalainen jääkiekkopuolustaja, joka pelaa Puolan Polska Hokej Ligan JKH GKS Jastrzębiessa. == Ura == Viinikainen on JYPin kasvatti. Hän voitti kauden 2013–2014 päätteeksi C-nuorten SM-pronssia ja kauden 2015–2016 päätteeksi B-nuorten SM-pronssia. Kaudella 2017–2018 Viinikainen debytoi JYPin SM- liigajoukkueessa. Hän teki liigadebyyttinsä 2. helmikuuta 2018 vieraissa Helsingin IFK:ta vastaan. Viinikainen merkittiin JYPin seitsemänneksi puolustajaksi. JYP lähti otteluun poikkeuksellisella kokoonpanolla, sillä joukkue pelasi viiden päivän sisään neljä ottelua ja halusi antaa levon valtaosalle runkopelaajistaan myös neljä päivää myöhemmin pelattavaa CHL:n finaalia ajatellen. JYPin kokoonpanossa esiintyi kaikkiaan peräti seitsemän liigadebytanttia sekä useita pääasiassa Mestiksen puolella pelanneita sopimus- ja lainapelaajia. Viinikainen sai ottelussa jääaikaa 12.33 minuuttia. Ottelu jäi hänelle kauden ainoaksi SM-liigassa. Toukokuussa 2018 Viinikainen teki JYPin kanssa 2+1-vuotisen SM-liigasopimuksen. Hän pelasi kaudella 2018–2019 neljä SM-liigaottelua ilman tehopisteitä. Viinikainen pelasi osan kaudestaan lainalla Mestis-joukkue KeuPa HT:ssä, jossa hän pelasi 15 runkosarjaottelua tehden yhden syöttöpisteen sekä 15 playoff-ottelua tehopistein 2+1=3. Viinikainen voitti kauden päätteeksi Mestis-hopeaa. Kaudella 2019–2020 Viinikainen pelasi JYPissä 15 runkosarjaottelua tehopistein 1+1=2. Hän teki liigauransa avausmaalin 31. tammikuuta 2020 Saimaan Palloa vastaan. Tero Lehikoinen valitsi Viinikaisen ottelun Alumnien tähtien kakkostähdeksi. Hän pelasi suurimman osan alkukaudestaan lainalla KeuPa HT:n Mestis-joukkueessa, jonne JYP lainasi Viinikaisen loppukaudeksi siirtotakarajalla, helmikuussa 2020. Viinikainen siirtyi kaudeksi 2020–2021 vuoden mittaisella sopimuksella Mestis-joukkue KOOVEE:hen. Kaudeksi 2021–2022 hän palasi vuoden mittaisella sopimuksella KeuPa HT:n Mestis-joukkueeseen. Kaudeksi 2022–2023 Viinikainen siirtyi vuoden mittaisella sopimuksella Puolan Polska Hokej Ligan JKH GKS Jastrzębieen. == Pelityyli == KeuPa HT:n päävalmentaja Tomas Westerlundin mukaan Viinikainen on kovaotteinen puolustaja, joka tykkää pelata fyysistä peliä. Westerlundin mukaan hän tuo joukkueeseen alivoimaosaamista ja isännän otteet puolustuspäähän. == Tilastot == 2016–2017 JYP A-SM 25 2 3 5 55 3 0 0 0 2 2017–2018 JYP A-SM 39 0 4 4 92 4 0 0 0 2 JYP SM-liiga 1 0 0 0 0 – – – – – 2018–2019 JYP A-SM 25 6 5 11 98 3 0 0 0 4 JYP SM-liiga 4 0 0 0 0 – – – – – KeuPa HT Mestis 15 0 1 1 36 15 2 1 3 44 2019–2020 JYP SM-liiga 15 1 1 2 2 – – – – – KeuPa HT Mestis 30 2 4 6 51 – – – – – 2020–2021 KOOVEE Mestis 26 2 4 6 36 – – – – – 2021–2022 KeuPa HT Mestis 43 2 6 8 40 5 1 0 1 2 3 kautta yhteensä SM-liiga 20 1 1 2 2 – – – – – 4 kautta yhteensä Mestis 114 6 15 21 163 20 3 1 4 46 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1998 syntyneet Luokka:Elävät henkilöt
Puualppimänty

Puualppimänty eli alppimänty (Pinus uncinata) on Euroopassa esiintyvä mäntylaji tai vuorimännyn alalaji. Se kasvaa eteläisen Euroopan vuoristoalueilla, enemmän läntisessä osassa kuin vuorimänty. Sen levinneisyysalueeseen kuuluvat Alpit, Vogeesit, Ranskan keskinen ylänkö ja Pyrenneet. Laji risteytyy vuorimännyn kanssa, pensasalppimänty (Pinus × rotundata tai Pinus mugo subsp. × rotundata). Alppimänty kasvaa rungolliseksi puuksi, enintään 20 metriä korkeaksi. Suomessa sen suurimmat yksilöt ovat tulleet ainakin 14 metriä korkeiksi. Varsinainen vuorimänty jää yleensä matalaksi pensaaksi, toisaalta myös sillä on olemassa puumainen, rungollinen viljelymuoto (f. arborea). Lajien tuntomerkkien ero löytyy kävystä ja käpysuomujen muodosta: alppimännyllä osa suomuista on taaksekaartunut ja kärkiosastaan kuokkumaisia. == Lähteet == == Aiheesta muualla == * Finto: Kassu – Kasvien suomenkieliset nimet: Puualppimänty * Suomen Lajitietokeskus: Alppimänty – Pinus uncinata Luokka:Männyt
1177 Vårdguiden

1177 Vårdguiden () on ruotsalainen verkkosivusto ja neuvontapuhelin, joka tarjoaa tietoa ja neuvontaa terveydestä ja terveyspalveluista. Verkkosivusto on kaikkien Ruotsin maakäräjien omistama yhteisyritys Inera AB:n ylläpitämä, ja valtakunnallisesti se on ollut käytössä vuodesta 2013 lähtien. Sen tavoitteena on olla matalan kynnyksen kiireetön neuvontapalvelu, eikä esimerkiksi korvata 112-hätänumeroa, joka on tarkoitettu akuutteihin hätätilanteisiin. 1177-verkkosivustolla voi hallinnoida ja varata aikoja maakäräjämaksun piirissä olevaan terveydenhuoltoon, saada yleisluonteista konsultointia sairaanhoitajalta ja psykologilta sekä vastaanottaa laboratoriotuloksia. == Terveysneuvonta puhelimitse == Vuosina 2003–2007 toimineen Projektet Vårdråd per telefon (VPT) -projektin seurauksena muodostui järjestelmällisempi puhelinpalvelu 1177, jonka tarkoituksena on tarjota neuvoja ja auttaa oikeanlaiseen hoitoon hakeutumisessa. Ruotsinkielinen palvelu on auki ympäri vuorokauden, ja sen tavoittaa kaikkialla Ruotsissa numerosta 1177. Puheluun vastaa sairaanhoitaja. Palvelu on neuvonta- ja ohjauspainotteista, ja siinä ei anneta diagnooseja tai uusita reseptejä. Tukholman maakäräjät tuottaa palvelua myös suomeksi arkisin kello 8–12. Suomenkielisen palvelun tavoittaa valitsemalla alkunauhoitteen jälkeen painike 4 (Andra språk - Muut kielet) ja sitten painike 3 (Sjukrådsgivning på finska - Terveysneuvonta suomeksi). Palvelu toimii vain Tukholman läänissä, ja myös tähän puheluun vastaa sairaanhoitaja. Palvelua on saatavilla tulkin välityksellä myös arabiaksi ja somaliksi. ==Lähteet== == Aiheesta muualla == * Viralliset verkkosivut Luokka:Ruotsalaiset verkkosivustot Luokka:Ruotsalainen yhteiskunta
Christabelle Borg

Christabelle Borg (s. 28. huhtikuuta 1992 Mġarr, Malta), tunnetaan paremmin nimellä Christabelle, on maltalainen laulaja, lauluntekijä ja televisiojuontaja. Hän edusti Maltaa vuoden 2018 Eurovision laulukilpailussa Lissabonissa, Portugalissa kappaleella "Taboo". == Varhaiselämä == Borg syntyi vuonna 1992 Maltalla. Hän opiskeli Mount St. Mary's College-koulussa, valmistuen vuonna 2014. Myöhemmin hän aloitti kirjanpidon opiskelemisen Maltan yliopistossa. == Ura == Borg aloitti uransa teini-ikäisenä, juontaen televisio-ohjelmat Teen Trouble ja Teen Traffic. Borg osallistui Malta Eurovision Song Contest 2014-kilpailuun kappaleella "Lovetricity", sijoittuen kahdeksanneksi finaalissa. Hän palasi kilpailuun vuonna 2015 kappaleella "Rush" ja vuonna 2016 kappaleella "Kingdom" sijoittuen toiseksi ja neljänneksi. Vuonna 2018 hän palasi Malta Eurovision Song Contest-kilpailuun neljännen kerran kappaleella "Taboo" voittaen kilpailun. Hän edusti näin Maltaa vuoden 2018 Eurovision laulukilpailussa. == Diskografia == ===Singlet=== Single Vuosi Albumi "I Wanna Know" 2009 rowspan="12" "Flame" "Naturally" "Everytime I Bleed" "Everything About You" 2011 "Say" 2012 "Fall for You" 2013 "Bay Kids Song" "Lovetricity" 2014 "Rush" 2015 "Kingdom" 2016 "Taboo" 2018 == Lähteet == Luokka:Maltalaiset laulajat Luokka:Maltan euroviisuedustajat Luokka:Vuoden 2018 euroviisuedustajat Luokka:Vuonna 1992 syntyneet Luokka:Elävät henkilöt
Taboo (Christabellen kappale)

Taboo on maltalaisen laulajan Christabellen esittämä kappale, jolla hän edusti Maltaa vuoden 2018 Eurovision laulukilpailussa, Lissabonissa. Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Maltan euroviisuedustuskappaleet Luokka:Vuoden 2018 euroviisuedustuskappaleet
Critical Ops

Critical Ops (lyhyesti C-OPS) on Critical Forcen kehittämä ensimmäisen persoonan ammuntapeli, joka on julkaistu Androidille ja iOS:lle avoimena alpha/beta versiona vuonna . NHN Entertainment on rahoittanut Critical Forcea pelin julkaisemiseksi Koreassa. Pelin esikuva on Counter-Strike ja pelissä on vastaavankaltainen pelimekaniikka, jossa joukkue pyrkii asettamaan pommin ja vastajoukkue purkamaan tai estämään tämän. Vuonna 2017 peliä oli ladattu yli 26 miljoonaa kertaa. == Lähteet == == Aiheesta muualla == * Pelin kotisivut * Pelin tiedot Google Playssä Luokka:Ensimmäisen persoonan ammuntapelit Luokka:Suomessa kehitetyt videopelit Luokka:Vuoden 2016 videopelit
Minna Juti

Minna Marjatta Juti (s. 15. elokuuta 1960 Harjavalta) on suomalainen viestintäalan ammattilainen ja yrittäjä, joka työskenteli pitkään eri aikakauslehtien toimittajana ja päätoimittajana sekä toimitussihteerinä ja -päällikkönä. Minna Juti syntyi maanviljelijä Timo Jutin ja taidemaalari Tuula Laintilan perheeseen. Hänen ensimmäinen puolisonsa 1980–1986 oli toimittaja Tapio Vahtokari ja toinen vuodesta 1991 on toimittaja Pasi Tuohimaa. Juti tuli ylioppilaaksi 1979. Hän työskenteli toimittajana Länsi-Suomessa 1979–1981, Uudessa Suomessa 1982, Jaanassa 1982–1984 ja Me Naiset -lehdessä 1984–1987. Metsälehden toimitussihteeri Juti oli 1987–1988 ja Glorian 1988–1994. Hän oli Kaksplus-lehden päätoimittaja 1994–1998 ja Glorian Kodin toimituspäällikkö 1999–2002 ja päätoimittaja vuodesta 2003. Tästä tehtävästä hän irtisanoutui 2015 ja ryhtyi viestintäalan suunnittelutoimiston osakkaaksi.Glorian entinen päätoimittaja Minna Juti lähtee Pink Eminencen osakkaaksi. M&M;, 16.6.2015. == Lähteet == Luokka:Suomalaiset päätoimittajat Luokka: Suomalaiset yrittäjät Luokka:Vuonna 1960 syntyneet Luokka:Elävät henkilöt
Jouluprinssi

Jouluprinssi (A Christmas Prince) on vuonna 2017 Netflixissä julkaistu yhdysvaltalainen komedia-/draama-jouluelokuva. Elokuvan on ohjannut Alex Zamm sekä kirjoittanut Karen Schaler ja Nathan Atkins. Se kertoo toimittajasta, joka lähetetään ulkomaille tekemään juttua prinssistä, josta on tulossa kuningas. Elokuvan yltiöromanttinen tunnelma, ohuesti kuvatut henkilöhahmot ja kliseinen juonenkulku ovat luoneet sille kulttimaineen. == Lähteet == Luokka:Vuoden 2017 yhdysvaltalaiset elokuvat Luokka:Netflix-alkuperäiselokuvat Luokka:Yhdysvaltalaiset romanttiset komediat Luokka:Jouluelokuvat
Konstaapeli Intiassa

Konstaapeli Intiassa on kanadalainen komediadraamasarja vuodelta 2017. Se kertoo Doug D’Mellosta (Russell Peters), poliisista, joka lentää sairaan isänsä luokse Mumbaihin ja sotkeutuu murhatutkimukseen. Ensimmäinen tuotantokausi on neljän jakson pituinen. == Näyttelijät ja hahmot == Lähde: == Lähteet == Luokka:2010-luvun draamakomediasarjat Luokka:2010-luvun kanadalaiset draamasarjat Luokka:2010-luvun rikossarjat Luokka:Netflix- alkuperäissarjat
Logic

Sir Robert Bryson Hall II (taiteilijanimi Logic, s. 22. tammikuuta 1990 Rockville, Maryland) on yhdysvaltalainen rap-artisti, laulaja, lauluntekijä sekä tuottaja. Hän syntyi valkoihoiselle äidille ja afroamerikkalaiselle isälle. Gaitherburgissa, Marylandissa kasvaneen Logicin kiinnostus musiikkiin kehittyi teininä, ja musiikkiura sai alkunsa vuoden 2009 alussa hänen julkaistua mixtapen Logic: The Mixtape. Logicin alkuperäinen artistinimi oli Psychological. Hänen ensimmäinen studioalbminsa Under Pressure ilmestyi vuonna 2014. Logic julkaisi maaliskuussa vuonna 2019 ensimmäisen novellinsa ”Supermarket”. Kesällä 2020 Logic ilmoitti jäävänsä eläkkeelle "No Pressure" (2020) albumin julkaisun jälkeen. Keväällä 2021 Logic julkaisi YouTube- kanavalleen yllätyskappaleensa "Tired in Malibu", jonka myötä hän alkoi suunnitella paluutaan musiikin pariin. 18\. kesäkuuta 2021 hän julkaisi kappaleen "Intro" jonka yhteydessä Logic ilmoittaa "tulleensa takaisin". == Diskografia == === Albumit === * Under Pressure (2014) * The Incredible True Story (2015) * Everybody (2017) * YSIV (2018) *Supermarket, Soundtrack (2019) *Confessions of a Dangerous Mind (2019) *No Pressure (2020) *Vinyl days (2022) *College Park (2023) === Mixtapet === * Logic: The Mixtape (2009), nimellä Psychological * Young, Broke and Infamous (2010) * Young Sinatra (2011) * Young Sinatra: Undeniable (2012) * Young Sinatra: Welcome to Forever (2013) * Bobby Tarantino (2016) * Bobby Tarantino II (2018) * Bobby Tarantino III (2021) === Singlet === * Buried Alive (2014) * Young Jesus (2015) * Fade Away (2015) * Flexicution (2016) * Wrist, mukana Pusha T (2016) * Sucker for Pain, mukana Ty Dolla $ign, Lil Wayne, Wiz Khalifa, Imagine Dragons ja X Ambadassors (2016) * Everybody (2017) * 1-800-273-8255 (2017) * Black Spiderman (2017) * 44 More (2018) * Overnight (2018) * Everyday (2018) * Keanu Reeves (2019) * Confessions of a Dangerous Mind (2019) * Homicide, mukana Eminem (2019) * OCD, mukana Dwn2earth (2019) * Perfect (2020) * Intro (2021) * Vaccine (2021) * Get Up (2021) * My Way (2021) * Call Me (2021) * Tetris (2022) * Decades (2022) * Vinyl Days, mukana DJ Premier (2022) * Orville, mukana Like, Blu & Exile * Bleed It (2022) * Breath Control, mukana Wiz Khalifa (2022) * Wake Up, mukana Lucy Rose (2023) * Highlife (2023) * Paradise II, mukana Norah Jones (2023) * Lightsabers, mukana C Dot Castro (2023) == Palkinnot & ehdokkuudet == Vuosi Tapahtuma Kategoria Tulos Ehdolla ollut työ 2017 MTV Video Music Awards Paras taistelu järjestelmää vastaan Voitto "Black Spiderman" BMI awards Eniten esitetyt Hip Hop kappaleet voitto "Sucker For Pain" 2018 Grammy Awards Vuoden kappale ehdokkuus "1-800-273-8255" iHeartRadio Awards Paras uusi artisti ehdolla Grammy Awards Paras musiikkivideo ehdokkuus "1-800-273-8255" == Lähteet == Luokka:Yhdysvaltalaiset hip hop -artistit Luokka:Vuonna 1990 syntyneet Luokka:Elävät henkilöt Luokka:Afroamerikkalaiset
Viirusorsimo

Viirusorsimo eli kirjosorsimo (Glyceria striata) on heinäkasvien (Poaceae) heimoon, sorsimoiden (Glyceria) sukuun kuuluva suurikokoinen kasvilaji. Viirusorsimo on monivuotinen ja se on tunnistettavissa röyhyn ja tähkylöiden ulkonäön perusteella. Viirusorsimon varret ovat kasvutavaltaan pystyjä ja voivat kasvaa reilun metrin korkuisiksi. Lehtitupet ovat kokonaan kiinninnäisiä, ja lehdet ovat 3–5 mm leveitä. Viirusorsimon kukinto on noin 10–20 cm pitkä sekä hieman veltto ja harvahko röyhy. Tähkylät ovat munanmuotoisia, 2–4 mm pitkiä, ruskehtavia ja harvakukkaisia, sillä kussakin tähkylässä on vain kolme tai neljä kukkaa. Tähkylöiden kaleet ovat hyvin lyhyet. Ulkohelpeet ovat noin 2 mm pitkiä ja niissä on seitsemän selvää suonta. Viirusorsimo on kotoisin Pohjois-Amerikasta, mutta sitä on tavattu Suomessakin Helsingin seudulla. Ruotsissakin viirusorsimo on harvinainen ja sitä on löydetty Öölannista, Smålandista ja Itä-Götanmaalta. == Lähteet == == Aiheesta muualla == * Laji.fi: Viirusorsimo (Glyceria striata) * Integrated Taxonomic Information System (ITIS): Glyceria striata * Global Biodiversity Information Facility (GBIF): Glyceria striata * United States Department of Agriculture (USDA): Glyceria striata * Centre for Agriculture and Biosciences International (CABI): Glyceria striata * Flora of North America: Glyceria striata Luokka:Sorsimot
Juha Pursiainen

Juha Pursiainen voi tarkoittaa seuraavia henkilöitä: *Juha Pursiainen, suomalainen jääkiekkoilija *Juha Pursiainen, suomalainen sijaisnäyttelijä
Juha Pursiainen (jääkiekkoilija)

Juha Pursiainen (s. 15. tammikuuta 1982 Helsinki) on suomalainen entinen jääkiekkopuolustaja. Hän pelasi koko uransa kasvattajaseurassaan Saimaan Pallossa, jossa Pursiainen pelasi yhteensä SM-liigaa 171 runkosarjaottelua tehopistein 2+5=7 ja keräten 102 jäähyminuuttia. Hänet tunnettiin pelityyliltään lähinnä puolustavana puolustajana. Jatkoaika.com -verkkolehden mukaan Pursiainen oli hieman taiteellisen vaikutelman itsestään antava pelaaja, joka omasi valtavan potentiaalin ja oli parhaimmillaan hyödyllinen pelaaja joukkueelleen jokaisella osa-alueella. Hänen tasonsa kuitenkin ailahteli uran aikana. Lopulta Pursiainen lopetti pelaajauransa omasta tahdostaan yllättäen vain 22-vuotiaana kauden 2003–2004 päätteeksi. Hän laukoi oikealta. ==Ura== ===Seuraura=== Pursiainen on Saimaan Pallon kasvatti. Hän oli nostamassa kauden 1999–2000 päätteeksi seuran A-nuoria A-nuorten I-divisioonasta A-nuorten SM-liigaan. Vain 17-vuotias Pursiainen debytoi samalla kaudella myös SaiPan SM-liigajoukkueessa, jossa hän pelasi 12 runkosarjaottelua ilman tehopisteitä. Myös kauden 2000–2001 Pursiainen vietti pääasiassa seuran A-nuorissa. Hän pelasi kauden aikana neljä SM-liigaottelua. Huhtikuussa 2001 Pursiainen teki SaiPan kanssa vuoden mittaisen jatkosopimuksen. Varsinaisella SM-liigan tulokaskaudellaan 2001–2002 Pursiainen teki 44 runkosarjaottelussa kolme syöttöpistettä. Hän vahvisti myös SaiPan A-nuoria, jossa Pursiainen voitti kauden päätteeksi Suomenmestaruuden. Huhtikuussa 2002 hän teki SaiPan kanssa vuoden mittaisen jatkosopimuksen. Kaudella 2002–2003 Pursiainen teki runkosarjassa kaksi tehopistettä. Hän teki liigauransa ensimmäisen ja kauden ainoaksi jääneen maalinsa 3. joulukuuta 2002 vieraissa Oulun Kärppiä vastaan. Maaliskuussa 2003 Pursiainen teki SaiPan kanssa taas vuoden mittaisen jatkosopimuksen. Myös kaudella 2003–2004 Pursiainen teki runkosarjassa kaksi tehopistettä. Viimeisen runkosarjaottelun päätteeksi hän ilmoitti vain 22-vuotiaana lopettavansa jääkiekkoilun ja keskittyvänsä muihin asioihin. ===Maajoukkueura=== Pursiainen pelasi kymmenen nuorten ja kolme poikien maaottelua. ===Opinnot=== Jääkiekkouran jälkeen Pursiainen opiskeli Turun yliopistossa filosofiaa ja laati pro gradu -tutkielmansa Jacques Lacanin ajattelusta.https://www.utupub.fi/handle/10024/151436 ==Yksityiselämä== Pursiaisen avopuoliso on kansanedustaja Li Andersson. Heidän ensimmäinen lapsensa syntyi tammikuun alussa 2021. ==Tilastot== 1999–2000 SaiPa SM-liiga 12 0 0 0 2 – – – – – 2000–2001 SaiPa SM-liiga 4 0 0 0 0 – – – – – 2001–2002 SaiPa SM-liiga 44 0 3 3 30 – – – – – 2002–2003 SaiPa SM-liiga 56 1 1 2 36 – – – – – 2003–2004 SaiPa SM-liiga 55 1 1 2 34 – – – – – 5 kautta yhteensä SM- liiga 171 2 5 7 102 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Metafosfaatti

Metafosfaatti-ioni on happihapon anioni, jonka empiirinen kaava on PO3−. Metafosfaatin voidaan katsoa muodostuvan PO4-rakenneyksiköistä, joista kukin jakaa kaksi kulmaa toisen yksikön kanssa. Tämä voi muodostua kahdella tavalla eli renkaana, kuten trimetafosfaatissa, tai ketjuna, jolla on sama rakenne kuin ammoniummetavanadaatilla. Metafosfaatteja voidaan pitää vastaavien metafosforihappojen (HnPnO3n) suoloina, vaikka näitä happoja ei ole kyetty eristämään. Luokka:Anionit Luokka:Fosfaatit
Intiaaniheinät

Intiaaniheinät (Sorghastrum) on heinäkasvien (Poaceae) heimoon kuuluva kasvisuku. Sukuun kuuluu 20 lajia. Suvun lajeista ainakin kultaintiaaniheinää (Sorghastrum nutans) käytetään koristeheinänä eli heinämäisenä koristekasvina. == Lajeja == * Sorghastrum balansae * Sorghastrum contractum * Sorghastrum elliottii * Sorghastrum incompletum * Sorghastrum nudipes * Sorghastrum nutans – kultaintiaaniheinä * Sorghastrum secundum * Sorghastrum stipoides == Lähteet == == Aiheesta muualla == * Finto, Kassu – Kasvien suomenkieliset nimet: Sorghastrum * Suomen Lajitietokeskus: Intiaaniheinät – Sorghastrum * ITIS: Sorghastrum * United States Department of Agriculture (USDA): Sorghastrum Luokka:Heinäkasvit
Kivimuseo

Kivimuseo voi viitata seuraaviin kohteisiin: ==Suomessa== * Eräjärven kivimuseo, Orivesi * Geologian tutkimuskeskuksen kivimuseo, Espoo * Oulun yliopiston geologinen museo * Tampereen kivimuseo * Vuolukivimuseo, Juuka * Ylämaan jalokivimuseo, Lappeenranta ==Muualla== * Kettelvikin kivimuseo, Ruotsi
Aarno Hiekkaranta

Aarno Hiekkaranta (23. joulukuuta 1932 Kemi – 9. toukokuuta 2017 Porvoo) oli suomalainen jääkiekkoilija ja jalkapalloilija. Hän pelasi jääkiekkoa SM- sarjassa sekä hyökkääjänä että puolustajana kaikkiaan 14 kautta vuosina 1949–1965. Hiekkaranta pelasi urallaan myös kahdet MM-kilpailut. Hänet tunnettiin varsin kovaotteisena pelaajana, mutta myös hyvästä laukauksestaan, sillä Hiekkaranta sijoittui parhaimmillaan SM-sarjan maalipörssissä toiseksi. ==Jääkiekkoura== ===Seuraura=== Hiekkaranta syntyi Kemissä, mutta kasvoi Helsingin Töölössä. Hänen kasvattajaseuransa on Helsingin Jääkiekkoklubi, jonka SM-sarjajoukkueessa Hiekkaranta debytoi vain 17-vuotiaana kaudella 1949–1950. Kuuden ensimmäisen HJK:ssa vietetyn kauden jälkeen hän siirtyi Ruotsin II-divisioonan Morgårdshammar IF:ään. Tämän jälkeen Hiekkaranta sai töitä Porvoosta Tehokaasu Oy:n palveluksesta Neste Oy:n tehtailta Sköldvikistä. Yrityksen toimitusjohtajana oli Olli Pulkkanen, joka kuului myös Karhu-Kissojen SM-sarjajoukkueen johtoon. Hiekkaranta lopulta päätyi joukkueeseen Pulkkasen kautta ja jatkoi siellä kiekkoilua kaudella 1956–1957. Kaudeksi 1958–1959 Hiekkaranta palasi HJK:hon. Hänen puolustajaparinaan toimi siellä 1960-luvun alussa mm. Kari Kinnunen, joka oli Hiekkarannan lanko, sillä heidän vaimonsa olivat sisaruksia. Seitsemän HJK:ssa vietetyn vuoden jälkeen Hiekkaranta pelasi 1960-luvun lopulla vielä Suomensarjaa Helsingin Peikoissa ja Töölön Vesassa sekä Maakuntasarjaa Porvoon Urheilijoissa. Vuonna 1975 Hiekkaranta oli mukana perustamassa Loviisan Jääkiekkoklubia. Seuran miesten joukkue aloitti kaudella 1975–1976 III-divisioonassa, tuolloin Suomen neljänneksi korkeimmalla sarjatasolla. LJK pelaa III-divisioonassa myös kaudella 2017–2018, tosin nykyään viidenneksi korkeimmalla sarjatasolla.LJK - Eliteprospects.com ===Maajoukkueura=== Hiekkaranta edusti Suomea MM- kilpailuissa vuosina 1954 ja 1955. Yhteensä hän pelasi 24 A-maaottelua. ==Jalkapalloura== Hiekkaranta aloitti jalkapallouransa Helsingin Jalkapalloklubissa, jossa hän saavutti pronssia vuonna 1954. Hänet valittiin samana vuonna lehdistön joukkueeseen perinteiseen Liitto–Lehdistö-otteluun. Hiekkaranta pelasi myös FC Kiffenissä voittaen hopeaa vuonna 1961 ja pronssia vuonna 1960. Vuosina 1969–1970 Hiekkaranta valmensi Porvoon Akillesta. Hän pelasi samaan aikaan myös tennistä, jossa Hiekkaranta voitti Porvoon mestaruuden. ==Urheilu-uran jälkeen== Hiekkaranta siirtyi Tehokaasu Oy:n jälkeen röntgenkuvauksia suorittavan yrityksen palvelukseen ja päätyi Loviisaan rakentamaan ydinvoimalaa. Myöhemmin hän työskenteli myös muutaman vuoden Saudi-Arabiassa. Hiekkaranta asui viimeiset vuotensa Loviisassa ja harrasti mm. keilailua. Hän kuoli Porvoon sairaalassa 9. toukokuuta 2017. ==Lähteet== * ===Viitteet=== Luokka:Suomalaiset jääkiekkoilijat Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1932 syntyneet Luokka:Vuonna 2017 kuolleet
Teivainen

Teivainen on sukunimi, joka on muun muassa seuraavilla suomalaisilla henkilöillä: *Antti Teivainen (s. 1960), raviohjastaja *Lauri Teivainen (1924–2018), rehtori, kirjailija, keksijä ja puoluejohtaja, Teivo Teivaisen isä *Teivo Teivainen (s. 1965), maailmanpolitiikan professori
Teivo (nimi)

Teivo on harvinainen suomalainen etunimi. Se on annettu vuoteen 2018 mennessä alle 60 henkilölle, joissa on sekä miehiä että naisia, mutta enemmän miehiä.http://verkkopalvelu.vrk.fi/Nimipalvelu/default.asp?L=1 == Tunnettuja Teivoja == *Teivo Pentikäinen (1917–2006), vakuutusmatemaatikko ja professori *Teivo Teivainen (s. 1965), maailmanpolitiikan professori == Lähteet == Luokka:Etunimet
I Wanna (Bob Sinclarin kappale)

I Wanna on ranskalaisen DJ Bob Sinclarin single, joka julkaistiin vuonna 2010. Kappaleella vierailevat Shaggy ja Andrea. == Listasijoitukset == Lista (2010) Korkein sijoitus Belgia (Ultratop 50 Flanderi) 29 Belgia (Ultratop 50 Vallonia 24 == Lähteet == == Aiheesta muualla == * Virallinen YouTube-video Luokka:Vuoden 2010 kappaleet Luokka:Andrean kappaleet Luokka:Bob Sinclarin kappaleet
Raw Air

Raw Air on 10 päivän mäkihyppyturnaus neljässä eri Norjan hyppyrimäessä. Arne Åbråtenin perustama turnaus on järjestetty osana mäkihypyn maailmancupia vuodesta 2017. Kilpailussa on yhteensä 100 000 euroa palkintorahaa kolmelle parhaalle kilpailijalle: 60 000 euroa voittajalle, toiselle 30 000 euroa ja kolmanneksi tulleelle 10 000 euroa. Turnaus järjestetään neljässä eri hyppyrimäessä: Oslo (Holmenkollbakken), Lillehammer (Lysgårdsbakken), Trondheim (Granåsen) ja Vikersund (Vikersundbakken). Kilpailu kestää kymmenen päivää, 10 tapahtumaa ilman välipäiviä, yhteensä 16 kierrosta, mukaan laskien karsinta- ja joukkuemäen kierrokset. ==Lähteet== Luokka:Mäkihypyn maailmancup Luokka:Norjan urheilutapahtumat Luokka:Norjan mäkihyppy Luokka:Oslon urheilu Luokka:Lillehammerin urheilu Luokka:Trondheimin urheilu Luokka:Modum
Kenkämuseo (täsmennyssivu)

Kenkämuseo voi viitata muun muassa seuraaviin kohteisiin: ==Suomessa== * Kenkämuseo, Tampere * Koskenjalan kenkä- ja nahkamuseo, Juupajoki ==Muualla== * Batan kenkämuseo, Toronto, Kanada * Saksan kenkämuseo, Hauenstein, Saksa
Mäkihypyn FIS Cup

FIS Cup on Kansainvälisen hiihtoliiton (FIS) järjestämä mäkihypyn kolmanneksi korkeatasoisin kauden aikana järjestettävä sarjamuotoinen kilpailu, maailmancupin ja Continental Cupin jälkeen. Miesten FIS Cup järjestettiin ensimmäisen kerran kaudella 2005–2006 ja naisten ensimmäinen kausi oli 2012–2013. FIS Cupissa suurin osa kilpailuista järjestetään normaalimäissä. Mäkihyppääjät harvoin kilpailevat koko kautta FIS Cupissa, sillä se toimii ponnahduslautana Continental Cupiin. FIS Cupia alemmat tasot ovat FIS Race ja Alpen Cup. FIS Cup
Mäkihypyn Alpen Cup

Mäkihypyn Alpen Cup on Kansainvälisen hiihtoliiton (FIS) järjestämä mäkihypyn sarjamuotoinen kilpailu alle 20-vuotiaille nuorille Keski- ja Itä-Euroopassa. Miesten ensimmäinen kausi järjestettiin kaudella 1990–1991. Kesäkausi otettiin käyttöön kaudella 1996–1997 ja kaudella 1999–2000 oli kaksi erillistä sarjaa kesällä ja talvella. Kaudesta 2000–2001 alkaen on yhdistetty kesän ja talven kilpailujen pisteet yhteiseksi sarjaksi. Kausina 2000–2004 ja kaudesta 2013–2014 alkaen on järjestetty myös oma sarja naisille. Kilpailut on tarkoitettu vain korkeintaan 20-vuotiaille junioreille. Kauteen 2005–2006 saakka ikäraja oli 18 vuotta. Vuoteen 2006–2007 asti vain alppimaiden hyppääjät pääsivät kilpailemaan. Kaudesta 2007–2008 alkaen myös Itä-Euroopan valtioiden urheilijat ovat saaneet osallistua kilpailuihin, kuten bulgarialaiset, puolalaiset, romanialaiset, slovakialaiset, tšekkiläiset ja unkarilaiset. Alpen Cup
Anna-Maija Tanttu

Anna-Maija Tanttu, o.s. Karvonen (s. 23. kesäkuuta 1938 Helsinki) on suomalainen ruokatoimittaja ja tietokirjailija. ==Henkilöhistoria ja ura== Tanttu syntyi diplomi-insinööri Kauko Heikki Karvosen ja apulaiskamreeri Maija Liisa Liuksialan perheeseen. Hänen ensimmäinen puolisonsa vuodesta 1964 oli toimittaja Juha Tanttu (k. 1998) ja toinen vuodesta 2003 on ekonomi Jyri Kalervo Muttonen. Tanttu tuli ylioppilaaksi 1956 ja valmistui kotitalousopettajaksi 1960, minkä jälkeen hän opiskeli vuoden Wisconsinin yliopistossa. Mainos-TV:n kotitaloustoimittajana Tanttu työskenteli 1961–1964 ja Karjalan yhteiskoulun lehtorina 1965–1974. Hän oli Me Naiset -lehden toimittaja 1975–1982, Jaanan toimituspäällikkö 1983–1984, Uuden Suomen freelancer-toimittaja 1985–1986, Glorian 1987–2003 ja Glorian ruoka & viinin vuodesta 2003. Aikakauslehtien päätoimittajien yhdistyksen Julius-palkinto hänelle myönnettiin 1991, Ruoka-Glorian palkinto 1999, Heinon Tukku Oy:n tunnustuspalkinto 2003 ja Kalakauppiasliiton sekä Porin silakkamarkkinoiden Vuoden silakka -palkinto 2004. Vuonna 2007 Tantulle myönnettiin Suomen Gastronomien Seuran kunniapuheenjohtajan arvonimi. Suomalainen Ruokakulttuurirahasto palkitsi hänet ruuan parissa tehdystä elämäntyöstä vuonna 2014.Anna-Maija Tanttu sai palkinnon elämäntyöstään ruoan parissa HS, 13.2.2014 ==Teoksia== Tanttu on tehnyt useita ruokaan liittyviä tietokirjoja: * Keittokirja kahdelle, 1972, Juha Tantun kanssa * Finlandia Gastronomica: a guide to Finnish food, 1974, Matti Viherjuuren ja Juha Tantun kanssa * Metsäsieniherkut, 1979, Maija-Liisa Leppäsen ja Maija Rantalan kanssa * Skogens Skafferi – Vägen till bär- och svampriket, 1981, Lars Falkin, Torbjörn Lenskogin, Jan Åke Bengtssonin ja Berit Eriksonin kanssa * Suklaa, 1984, Juha Tantun kanssa * Silja Gourmet "Ruokaristeily Valkoisilla Laivoilla", 1986 * Pikku-Liuksialan kesäkeittokirja, 1986 * Food from Finland: A Finnish Cookbook, 1988, Juha Tantun kanssa * Lohikeittokirja, 1992 * Silakkakeittokirja, 1994 * Hyvää ruokahalua! Kotikokin parhaat leivontaohjeet, 1997, 2000, 2004 (toim.) * Taivaallista tarjottavaa Finnairin keittiöstä ja viinikellarista, 1998, Senja Larsenin, Riitta Kiiverin ja Ritva Lundstenin kanssa * Makujen ja elämysten Kultaranta Sesongin herkkuja kesälinnan keittiöstä, 1999 (toim.) * Eteläranta 10, 2002, Seija Sartin ja Veijo Åbergin kanssa * Rapuja, 2003 * Äyriäiset ja simpukat, 2004, Jyri Muttosen kanssa * Northern flavours, 2007 == Lähteet == Luokka:Suomalaiset toimittajat Luokka: Suomalaiset tietokirjailijat Luokka:Keittokirjailijat Luokka: Suomalaiset opettajat Luokka:Vuonna 1938 syntyneet Luokka:Elävät henkilöt
Champagne (Saharan kappale)

Champagne on bulgarialaisaulaja Andrea ja romanialaisen lauluntekijä Costi Ionita muodostoman duon Sahara vuonna 2011 julkaisema single. Kappaleella vierailee Shaggy == Listasijoitukset == Lista (2011) Korkein sijoitus Belgia (Ultrapop 50 Vallonia) 45 == Lähteet == == Aiheesta muualla == * Virallinen YouTube-video Luokka:Vuoden 2011 kappaleet Luokka:Andrean kappaleet
Erkki Mononen

Erkki Mononen (29. toukokuuta 1943 Joensuu – 27. helmikuuta 2023) oli suomalainen jääkiekkohyökkääjä. Hän pelasi urallaan SM-sarjaa Lahden Reippaassa ja Jokereissa yhteensä 158 runkosarjaottelua tehopistein 70+34=71 ja keräten 160 jäähyminuuttia. Mononen oli ensimmäinen Lahden Reippaasta Suomen A-maajoukkueeseen valittu pelaaja. Hän toimi myös joukkueen pelaajavalmentajana kaudella 1968–1969 ja Jokereiden kapteenina vuosina 1969–1971. ==Ura== ===Seuraura=== Mononen on Joensuun Kiekko-Karhujen kasvatti. Hän debytoi miesten peleissä 1960-luvun alussa Suomensarjassa seuran nimen ollessa Joensuun Kiekko-Pojat. Hän eteni joukkueen kanssa SM-sarjan karsintoihin vuosina 1962 ja 1964, mutta JoKP jäi kuitenkin molempina vuosina ilman sarjanousua. Mononen itse siirtyi pelaamaan SM-sarjatasolle Lahden Reippaan joukkueeseen kaudeksi 1965–1966. Hän oli heti ensimmäisellä kaudellaan joukkueen paras maalintekijä 17 osumallaan ja Mononen valittiin Reippaan parhaaksi pelaajaksi. Hän voitti vuonna 1966 myös Suomen Cupin. Kaudella 1968–1969 Mononen toimi pelaamisen ohella Reippaan päävalmentajana. Kaudeksi 1969–1970 Mononen siirtyi yhdessä veljensä Laurin sekä Ilpo Koskelan kanssa Jokereihin, joiden kapteeniksi hän nousi. Kaudella 1970–1971 Mononen johdatti joukkueen SM-hopeaan. Kaudeksi 1972–1973 hän palasi Lahden Reippaaseen, joka oli kaksi vuotta aiemmin pudonnut Suomensarjaan. Mononen eteni joukkueen kanssa loppusarjaan, mutta Reipas jäi kuitenkin ilman sarjanousua. Kaudeksi 1974–1975 joukkue putosi Maakuntasarjaan. Reipas nousi kauden päätteeksi vastaavasti Suomen sarjan tilalle perustettuun I-divisioonaan. Kauden 1975–1976 päätteeksi Kiekkoreipas (aik. Lahden Reipas) nousi jälleen sarjatasoa ylemmäs SM-liigaan. Marraskuussa 2013 Mononen nimettiin ensimmäisten joukossa Pelicansin perustamaan Lahti-kiekon Hall of Fameen toisena pelaajana. ===Maajoukkueura=== Mononen edusti Suomea MM- kilpailuissa vuosina 1966 ja 1971. Yhteensä hän pelasi 39 A-maaottelua. ==Muuta== Monosen pikkuveli Lauri pelasi omalla urallaan seitsemät miesten arvokisat ja kaksi kautta WHA-liigassa. Hänet on aateloitu Jääkiekkoleijonaksi numerolla 75 ja Jokipojat on jäädyttänyt Laurin pelinumeron 15. ==Tilastot== 1965–1966 Lahden Reipas SM-sarja 19 17 6 23 10 – – – – – MM 5 0 0 0 0 1966–1967 Lahden Reipas SM-sarja 16 9 2 11 18 – – – – – 1967–1968 Lahden Reipas SM-sarja 20 7 5 12 12 – – – – – 1968–1969 Lahden Reipas SM-sarja 22 17 8 25 42 – – – – – 1969–1970 Jokerit SM-sarja 22 6 2 8 16 – – – – – 1970–1971 Jokerit SM-sarja 32 9 8 17 46 – – – – – MM 8 1 3 4 4 1971–1972 Jokerit SM- sarja 27 5 3 8 16 – – – – – 1972–1973 Lahden Reipas SM-sarja Q 10 3 4 7 10 – – – – – 1973–1974 Lahden Reipas Suomensarja – – – – – – – – – – 1974–1975 Lahden Reipas Maakuntasarja 18 11 4 15 14 – – – – – 1975–1976 Kiekkoreipas I-divisioona 35 13 16 29 21 – – – – – 7 kautta yhteensä SM-sarja 158 70 34 104 160 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1943 syntyneet Luokka:Vuonna 2023 kuolleet
Korea (lääketiede)

Korea () on yleisnimitys sairauksille, jotka aiheuttavat tanssia muistuttavia pakkoliikkeitä. Niihin kuuluvat ainakin seuraavat: * Huntingtonin tauti eli Huntingtonin korea * Sydenhamin korea eli Pyhän Vituksen tanssi
Barbara Lönnqvist

Siv Barbara Lönnqvist (s. 15. kesäkuuta 1945 Espoo) on suomenruotsalainen kielitieteilijä ja kääntäjä. Hän hoiti venäjän kielen ja venäläisen kirjallisuuden professuuria Åbo Akademissa vuosina 1989–2013.Kritisk röst lämnar ÅA. Åbo Underrättelser 5.7.2013. Lönnqvist opiskeli Helsingin yliopistossa ja valmistui filosofian kandidaatiksi vuonna 1973. Hän jatkoi opintojaan Tukholman yliopistossa ja väitteli tohtoriksi vuonna 1979 tutkielmalla, joka käsitteli Velimir Hlebnikovia. Hän työskenteli Tukholman yliopistossa yliassistenttina 1983–1989, kunnes siirtyi Turkuun. Hän on kääntänyt useita teoksia venäjästä ja serbiasta ruotsiksi, muiden muassa Jevgeni Zamjatinia, Danilo Kišiä, Leo Tolstoita ja Anna Ahmatovaa. Hänelle myönnettiin De Nion kääntäjäpalkinto vuonna 1988 ja Ruotsin akatemian jakama Natur & Kultur -säätiön kääntäjäpalkinto vuonna 1995. Lönnqvistin veli on kansatieteilijä Bo Lönnqvist. Hänen puolisonsa on ollut matemaatikko Jockum Aniansson vuodesta 1980, ja heillä on kaksi lasta. ==Lähteet== ==Aiheesta muualla== * Barbara Lönnqvist. Åbo Akademi. Luokka:Vuonna 1945 syntyneet Luokka:Suomalaiset kielitieteilijät Luokka:Suomalaiset professorit Luokka:Suomalaiset kielenkääntäjät Luokka:Åbo Akademin professorit Luokka:Elävät henkilöt
Lönnqvist

Lönnqvist on suomalainen ja ruotsalainen sukunimi. Nimen haltijoita: * Aatto Laitakari (vuoteen 1906 Lönnqvist, 1883–1954), kansakoulujen tarkastaja, lehtori ja pedagogi * Barbara Lönnqvist (s. 1945), suomenruotsalainen kielitieteilijä ja kääntäjä * Berndt Lönnqvist (1869–1937), suomalainen ylilääkäri ja professori * Bo Lönnqvist (s. 1941), suomenruotsalainen kansatieteilijä * Charlotta Lönnqvist (1815–1891), Aleksis Kiven hyväntekijä * Elias Lönnqvist (1875–1949), suomalainen asemapäällikkö ja kielitieteen harrastaja * Gunnar Lönnqvist (1891–1978), suomalainen valokuvaaja ja liikemies * Jan-Erik Lönnqvist (s. 1977), sosiaalipsykologian professori * Jouko Lönnqvist (s. 1943), suomalainen psykiatri ja professori * Lars Lönnqvist (s. 1957), ruotsalainen suunnistuksen maailmanmestari * Magnus Lönnqvist (s. 1960), suomalainen triathlonisti * Miikka Lönnqvist (s. 1989), suomalainen poliitikko * Sebastian Lönnqvist (s. 1969), suomalainen arkkitehti * Stig Lönnqvist (s. 1949), suomalainen pikajuoksija * Eino Silkko (vuoteen 1925 Lönnqvist, 1901–1977), suomalainen yritysjohtaja ja teollisuusneuvos.
Aili Keskitalo

Aili Keskitalo, pohjoissaameksi Biehttar Heaikka Elle Máreha Áili (s. 29. lokakuuta 1968 Hammerfest, Norja) on norjalainen saamelaispoliitikko, joka oli Norjan Saamelaiskäräjien puheenjohtaja vuosina 2005–2007, 2013–2016 ja 2017–2021. Sitä ennen hän oli Norjansaamelaisten keskusliiton (Norgga Sámiid Riikkasearvi, Norske Samers Riksforbund) puheenjohtaja vuosina 2003–2005 ja 2008–2015. Keskitalo on aiemmin työskennellyt Saamelaisessa korkeakoulussa ja Koutokeinon kunnassa. Keskitalo on suorittanut maisterin tutkinnon julkishallinnossa Copenhagen Business Schoolissa. Keskitalo oli historian ensimmäinen minkään saamelaisparlamentin naispuheenjohtaja, sekä ensimmäinen saamelaispuheenjohtaja, jonka äidinkieli ei ole saame vaan norja. Hän kuitenkin puhuu pohjoissaamea sujuvasti. Keskitalo on naimisissa ja hänellä on kolme tytärtä. == Lähteet == == Aiheesta muualla == Luokka:Norjalaiset poliitikot Luokka:Saamelaiset henkilöt Luokka:Norjalaiset saamelaispoliitikot Luokka:Vuonna 1968 syntyneet Luokka:Elävät henkilöt
Jorma Hietanen

Jorma Hietanen (20. toukokuuta 1940 Tampere – 21. marraskuuta 2014) oli suomalainen jääkiekkohyökkääjä ja jääpalloilija. Hän koko jääkiekkouransa ajan Saimaan Pallossa, jossa Hietanen pelasi SM-sarjaa tehden yhteensä 148 runkosarjaottelua tehot 90+48=138 ja keräten 86 jäähyminuuttia. Hän toimi kaudella 1964–1965 joukkueen kapteenina. ==Ura== Hietanen aloitti pääsarjauransa Saimaan Pallossa kaudella 1959–1960, kun joukkue nousi ensimmäistä kertaa Suomen pääsarjatasolla. Hän sai nimiinsä myös seuran historian ensimmäisen SM-sarjamaalin 13. joulukuuta 1959 SaiPan ensimmäisessä pääsarjaottelussa. Kaudella 1964–1965 Hietanen toimi joukkueen kapteenina. Kauden 1965–1966 päätteeksi hän voitti SM-pronssia, joka on SaiPan toistaiseksi ainoa voitettu SM-mitali. Hietanen onnistui SaiPassa kymmenen vuoden aikana harvinaisesti myös maalinteossa joukkueen jokaisessa rangaistuslaukauksessa. Hän päätti lopettaa pelaajauransa 27-vuotiaana kauteen 1967–1968, jonka viimeisen, vieraissa Helsingin IFK:ta vastaan ottelun päätteeksi Hietanen palkittiin ottelun parhaana pelaajana. Lopetettuaan jääkiekkouransa Hietanen pelasi jääpalloa Veiterässä, jonka riveissä hänellä oli nuoruusvuosiltaan kaksi nuorten Suomenmestaruutta sekä seuran edustusjoukkueessa SM-pronssimitali. Hietanen toimi jääpallon parissa sittemmin myös miesten maajoukkueen joukkueenjohtajana ja oli mukana järjestämässä useita kansainvälisen tason jääpallotapahtumia Lappeenrannassa. 1960-luvun lopulla Hietanen muutti Ruotsiin, jossa hänelle aukesi ura Volvon tehtaiden työnjohtajana. Hietanen pelasi töiden ohella myös kaukalopalloa Volvon joukkueessa. Hän oli mm. nostamassa joukkuetta Ruotsin I-divisioonaan ja voittamassa Göteborgin mestaruutta. 1980-luvun alussa Hietanen liittyi veteraanijääkiekkojoukkue Starikoiden mukaan ja on nimetty joukkueen ensimmäiseksi ja toistaiseksi ainoaksi kunniajäseneksi. Hietanen osallistui sittemmin aktiivisesti myös Wanha SaiPan jääkiekkotoimintaan. Hietanen kuoli 21. marraskuuta 2014 vaikean sairauden murtamana. ==Tilastot== 1959–1960 SaiPa SM-sarja 18 13 10 23 6 – – – – – 1960–1961 SaiPa SM-sarja 18 15 8 23 12 – – – – – 1961–1962 SaiPa SM-sarja 17 12 4 16 16 – – – – – 1962–1963 SaiPa SM-sarja – – – – – – – – – – 1963–1964 SaiPa SM-sarja 18 6 8 14 10 – – – – – 1964–1965 SaiPa SM-sarja 19 15 3 18 10 – – – – – 1965–1966 SaiPa SM-sarja 19 15 3 18 10 – – – – – 1966–1967 SaiPa SM-sarja 22 10 6 16 22 – – – – – 1967–1968 SaiPa SM- sarja 19 9 3 12 4 – – – – – 8 kautta yhteensä SM-sarja 148 90 48 138 86 – – – – – ==Lähteet== * ===Viitteet=== Luokka:Suomalaiset jääkiekkoilijat Luokka:Suomalaiset jääpalloilijat Luokka:Vuonna 1940 syntyneet Luokka:Vuonna 2014 kuolleet
Slipstream (kirjallisuus)

Slipstream on kirjallisuuden lajityyppi, joka pyrkii yhdistämään fantasia-, tieteis- ja kauhukirjallisuuden elementtejä sekä korkeakirjallista tyyliä. Käsitteen kehittelijä on kyberpunk-kirjailija Bruce Sterling, jonka mukaan slipstream-kirjallisuuden on tarkoitus tuottaa lukijassa "kummallinen olo". Genreä luonnehtii pyrkimys surreaalisuuteen ja antirealismiin, ja se sijoittuu genrekirjallisuuden ja valtavirtakirjallisuuden välimaastoon. == Lähteet == Luokka:Spekulatiivinen fiktio
Klassinen taloustiede

Klassinen taloustiede tarkoittaa Adam Smithin ja häntä seuranneiden taloustieteilijöiden edustamaa koulukuntaa, joka sai alkunsa 1700-luvulla Smith kirjasta Kansojen varallisuus. Sen merkittävimpiin teoreetikoihin lasketaan Adam Smithin lisäksi David Ricardo, Thomas Malthus ja John Stuart Mill. Karl Marx sovelsi teoriaa työn arvosta omissa töissään. == Lähteet == Luokka:Taloustiede
Seija (albumi)

__NOTOC__ Seija on Seija Simolan albumi, joka on julkaistu vuonna 1973.Suomen Äänitearkisto Albumin julkaisi RCA Victor. Levyn on sovittanut ja tuottanut Esko Linnavalli, ja sillä soittaa Esko Linnavallin Orkesteri.Discogs: Seija Simola – Seija == Kappaleet == === A-puoli === # # # # # # === B-puoli === # * # # # # # == Lähteet == * Albumin takakansi === Viitteet === Luokka:Vuoden 1973 albumit Luokka:Seija Simolan albumit
Jamaikan kansalliskirjasto

Jamaikan kansalliskirjasto () on Jamaikan pääkaupungissa Kingstonissa toimiva maansa kansalliskirjasto. Kansalliskirjasto perustettiin vuonna 1979, mutta sen kirjakokoelma juontaa juurensa jo 1894 perustettuun Länsi-Intian referenssikirjaston kokoelmaan (West India Reference Library, WIRL). ==Lähteet== == Aiheesta muualla== *IFLA World Report - Jamaica (The International Federation of Library Associations and Institutions) (ifla- world-report.org) Luokka:Jamaikalainen kulttuuri Luokka:Kingston (Jamaika) Luokka:Jamaikan rakennukset ja rakennelmat Luokka:Kansalliskirjastot Luokka:Pohjois-Amerikan kirjastot
Aranjuez mon amour – näkemiin

__NOTOC__ Aranjuez mon amour – Näkemiin on Seija Simolan albumi vuodelta 1970. Albumi sisältää jazzahtavaa laulelmamusiikkia ja iskelmää, ja sen on tuottaneet Aarno Raninen ja Johan Vikstedt ja suurimmalta osalta myös sovittanut Aarno Raninen. Levyn suurin hitti oli ranskalaisen Sylvie Vartanin alun perin vuonna 1968 levyttämä laulelma ’’Maritza’’. == Kappaleet == === A-puoli === # # # # # # === B-puoli === # * # # # # # == Kokoonpano == * Seija Simola – laulu * Aarno Ranisen Orkesteri – säestys (kappaleet 1, 4–5, 7–8 ja 10–11) * Juhani Korjus Team – säestys (kappaleet 2, 6, 9 ja 12 * Ronnie Kranckin orkesteri – säestys (kappale 3) * Aarno Raninen – sovittaja * Nacke Johansson – sovittaja (kappale 3) * Juhani Korjus – sovittaja (kappale 6) == Lähteet == Luokka:Seija Simolan albumit Luokka:Vuoden 1970 albumit
Mikael Jakobsson

Mikael Viktor Jakobsson (23. kesäkuuta 1966 Tukholma – 17. huhtikuuta 2015 Pietarsaari)Kuolinilmoitus, Pietarsaaren Sanomat 26.4.2015, s. 9 oli Pietarsaaren kaupunginjohtaja vuosina 2005–2015. Hän oli koulutukseltaan taloustieteen maisteri. Samana vuonna Jacobsson toimi Evijärven talous- ja hallintosihteerinä. == Lähteet == Luokka:Pietarsaaren pormestarit ja kaupunginjohtajat Luokka:Vuonna 1966 syntyneet Luokka:Vuonna 2015 kuolleet
Pyhän Vituksen tanssi

Pyhän Vituksen tanssi on Pyhän Vituksen mukaan annettu historiallinen nimitys seuraaville asioille: * 1300–1600-luvuilla Euroopassa ilmennyt, pakonomaista tanssimista aiheuttanut tanssimania * streptokokin aiheuttama Sydenhamin korea